recursal/SuperWikiNEXT-32B huggingface dataset:
โจเซ่ มาร์ตินส์ อาเชม (ค.ศ. 2003)
**โจเซ่ มาร์ตินส์ อาเชม** (โปรตุเกส: *José Martins Achiam*; 18 เมษายน ค.ศ. 1944 – 23 กันยายน ค.ศ. 2008) หรือชื่อจีน **กง จื้อเหยิน** (จีน: 龔智仁) เป็นชาวโปรตุเกสที่เกิดในมาเก๊า เป็นผู้พิจารณาการก่อตั้งและเป็นผู้ก่อตั้งมาเก๊าคาราเต้โด กับเซอิโกคันมาเก๊า เขาได้แนะนำคาราเต้โดสู่จังหวัดต่างๆของโปรตุเกสใน ค.ศ. 1967 โดยพ่อของเขาทำงานในสำนักงานตำรวจศาลยุติธรรมมาเก๊า ในช่วง 40 ปีที่มาเก๊า เขาได้พัฒนาวิชาคาราเต้ และโปรโมตวิชาคาราเต้จากมาเก๊าสู่วงการคาราเต้ระดับนานาชาติ ซึ่งวงการคาราเต้ของมาเก๊าได้ให้สมญานามแก่เขาว่า มาสเตอร์, บิดาแห่งวงการคาราเต้

ค.ศ. 1970 อาเชมเข้าแข่งขันที่กรุงโตเกียวในนามของฮ่องกง โดยจัดขึ้นในช่วงแรกของการแข่งขันคาราเต้ชิงแชมป์โลก (WUKO I) และค.ศ. 1994 เขาได้สนับสนุนอย่างจริงจังในการทำให้โรงเรียนคาราเต้ของมาเก๊ารวมกันเป็นหนึ่งเดียว และหลังจากนั้น เมื่อสมาคมคาราเต้โดมาเก๊า (AKM) ได้ก่อตั้งขึ้น เขาได้กลายมาเป็นประธานผู้ก่อตั้งจากการเลือกตั้ง ตั้งแต่ช่วงที่สำนักงานดังกล่าวได้ส่งเสริมคาราเต้อย่างจริงจัง และพยายามดำเนินการเพื่อยกระดับโดยรวม ดังนั้นในไม่กี่ปีที่ผ่านมานี้ จึงมีรายการคาราเต้จากมาเก๊าเข้าแข่งขันในระดับนานาชาติอยู่เสมอ โดยสามารถชนะการแข่งขันได้ในหลายคราว

ในยุค 90 โจเซ่ อาเชม เริ่มที่จะเข้าร่วมในกิจการระหว่างประเทศ และได้รับเลือกเป็นเลขาธิการของ อาเซียน คาราเต้โด เฟเดอเรชั่น (AKF) และเป็นคณะกรรมการบริหารของสหพันธ์คาราเต้โลก (WKF) ระยะเวลาที่เขาดำรงตำแหน่งนี้ได้รับรางวัลโดย WKF ได้รับมอบหมายเกี่ยวกับการช่วยเหลือการเข้าร่วมของจีนใน WKF ในเดือนกรกฎาคม ค.ศ. 2006 เขาได้ดำรงตำแหน่งประธานโค้ชสมาคมคาราเต้โดของจีนคนแรก โจเซ่ มาร์ตินส์ อาเชม ใช้ช่วงระเวลาในสำนักเลขาธิการ AKF เอเชียนเกมส์ในโซล เพื่อมุ่งมั่นให้คาราเต้เป็นกีฬา และประสบความสำเร็จอย่างเป็นทางการโดยมีการบรรจุกีฬานี้อย่างถาวรในเอเชียนเกมส์ ก่อนหน้านี้ในปีค.ศ. 2008 นายอาเชมได้รับการบันทึกชื่อในคณะกรรมการกีฬามาเก๊าด้วยเช่นกัน

อาเชมมีบุตรชายสองคนและมีบุตรสาวสองคน ลูกสาวคนเล็กของเขา ได้เข้าร่วมการแข่งขันในนามของมาเก๊า ของรายการ AKF เอเชียนยูธ ครั้งที่ 9 ในค.ศ. 2008 ซึ่งจัดขึ้นที่รัฐซาบะฮ์ ที่มีชื่อการแข่งขันว่าจูเนียร์คาราเต้ แชมเปี้ยนชิป ส่วนบุตรชายคนที่สามของเขาที่มีชื่อว่าโจเซ่ หลุยส์ เปดรูโก อาเชม ได้เข้าร่วมเอเชียนยูธ จูเนียร์คาราเต้แชมเปี้ยนชิป ในค.ศ. 1998 และในประเภททีมอายุ 15 ปีก็ชนะรางวัลเหรียญเงินด้วยฝีมือของเขาเอง

ในวันที่ 16 กันยายน ค.ศ. 2008 โจเซ่ มาร์ตินส์ อาเชม มีอาการหลอดเลือดสมองอย่างรุนแรงและได้ส่งเข้ารักษาที่โรงพยาบาล กระทั่งเสียชีวิตในเวลา 11:00 น. ของวันที่ 23 กันยายน ค.ศ. 2008 จึงนับได้ว่าอาเชมได้ใช้ช่วงระยะเวลา 40 ปีในการสนับสนุนกีฬาคาราเต้ดังที่กล่าวมา

อ้างอิง
-------

1. 1 2  澳門空手道之父 เก็บถาวร 2010-07-06 ที่ เวย์แบ็กแมชชีน (จีน)
2. ↑  Tai Chung Pou em português (โปรตุเกส)
3. 1 2  Memorial Service for José Martins Achiam (อังกฤษ)
4. ↑  Eleição dos membros do Conselho do Desporto para 2008-2010 เก็บถาวร 2012-08-05 ที่ archive.today (โปรตุเกส)
5. ↑  Jornal Tribuna de Macau เก็บถาวร 2011-10-02 ที่ เวย์แบ็กแมชชีน (โปรตุเกส)

* "**Yoki´s Karate Errantry in America**" by Yukiaki Yoki (2001); *Betty D.Greenberg Edition*
* "**Seigokan Golden Book**" by JKS; *Limited Edition of Japan Karatedo Seigokan (Out of Print)*

แหล่งข้อมูลอื่น
---------------

* Macau Seigokan
ภาพพาโนรามาของโครงการ
**ล้ง 1919** (จีน: 廊 1919; อังกฤษ: Lhong 1919) เป็นศูนย์การค้าแนวราบริมแม่น้ำเจ้าพระยาด้านฝั่งธนบุรี ตั้งอยู่ที่ปลายสุดของถนนเชียงใหม่ แขวงคลองสาน เขตคลองสาน กรุงเทพมหานคร ดำเนินกิจการโดย ตระกูลหวั่งหลี ตั้งอยู่ติดกับบ้านหวั่งหลี มีเนื้อที่ประมาณ 6 ไร่ และพื้นที่อาคาร 6,800 ตารางเมตร โดยอยู่ฝั่งตรงข้ามกับย่านตลาดน้อย เขตสัมพันธวงศ์ ในฝั่งพระนคร เปิดตัวเมื่อวันที่ 2 พฤศจิกายน พ.ศ. 2560

ล้ง 1919 เกิดขึ้นจากการบูรณะอาคารเก่าทั้งหมด มีความโดดเด่นด้วยสถาปัตยกรรมจีน ก่ออิฐถือปูนและการใช้โครงสร้างไม้ที่ยังคงเก็บรูปแบบอย่างเดิมไว้ ลักษณะของโครงการนี้คล้ายคลึงกับ เอเชียทีค เดอะริเวอร์ฟรอนต์ ที่ตั้งอยู่ไม่ห่างกันมากนัก ภายใน ล้ง 1919 ประกอบด้วย โกดังเก่าของตระกูลหวั่งหลี ศาลเจ้าแม่หม่าโจ้ว ศาลเจ้าจีนเก่าแก่ในเขตคลองสาน ท่าเรือหวั่งหลี ลานกิจกรรมกลางแจ้ง และ Co-Working Space

ประวัติ
-------

เดิมบริเวณนี้เป็นท่าเรือของพระยาพิศาลศุภผล (ชื่น) ต้นตระกูลพิศาลบุตร สร้างขึ้นเมื่อปี พ.ศ. 2393 โดยมีชื่อว่า "ฮวยจุ่งล้ง" (火船廊; แปลว่า *ท่าเรือกลไฟ*) เป็นท่าเรือกลไฟและโกดังสินค้าสำหรับรองรับเรือสินค้าจากหัวเมืองประเทศต่าง ๆ เช่น มลายู สิงคโปร์ จีนแผ่นดินใหญ่ ฮ่องกง ต่อมาขายให้แก่นายตันลิบบ๊วย แห่งตระกูลหวั่งหลี ในปี พ.ศ. 2462 จนกระทั่งภายหลังบริษัทหวั่งหลี จำกัด ซึ่งเป็นบริษัทของครอบครัวเข้ามาเป็นผู้บริหารดูแล

ต่อมาในเดือนตุลาคม พ.ศ. 2559 ตระกูลหวั่งหลี ได้มีโครงการที่จะเปลี่ยนที่นี่ให้เป็นสถานที่ท่องเที่ยวและจุดหมายตาริมฝั่งแม่น้ำเจ้าพระยา จึงเริ่มเข้ามาพัฒนาพื้นที่และเปิดอย่างเป็นทางการเมื่อวันที่ 2 พฤศจิกายน พ.ศ. 2560 โดยเป็นร้านอาหาร ร้านกาแฟ จุดถ่ายรูป ร้านจำหน่ายสินค้าศิลปะและหัตถกรรม พิพิธภัณฑ์การเรียนรู้ความสัมพันธ์ไทย-จีน และสถานที่พักผ่อน

อ้างอิง
-------

1. 1 2  Decor (2017-11-03). "ล้ง 1919 โบราณสถาน สถาปัตยกรรมจีน ยุค ร.๔ อายุกว่า 167 ปี มรดกหวั่งหลี มรดกแผ่นดิน". สืบค้นเมื่อ 2018-01-28.
2. ↑  เปิดแล้ว!! ล้ง 1919 (LHONG 1919) ที่เที่ยวใหม่ ใจกลางกรุงเทพฯ, Website:www.govivigo.com/ .สืบค้นเมื่อ 30/09/2561
3. ↑  
กรรณิการ์ สุธีรัตนาภิรมย์. "กรุงธนบุรี ในสมัยอยุธยาถึงต้นรัตนโกสินทร์." วิทยานิพนธ์ปริญญาปรัชญาดุษฎีบัณฑิต มหาวิทยาลัยศิลปากร, 2555, หน้า 93

แหล่งข้อมูลอื่น
---------------

* ล้ง 1919 ที่เฟซบุ๊ก
**ข่อย** (ชื่อวิทยาศาสตร์: *Streblus asper Lour.*) มีชื่อทางการค้าคือ Siamese rough bush, Tooth brush tree ส่วนชื่อพื้นเมืองอื่นได้แก่ กักไม้ฝอย (ภาคเหนือ), ข่อย (ทั่วไป), ซะโยเส่ (กะเหรี่ยงแม่ฮ่องสอน), ตองขะแหน่ (กะเหรี่ยงกาญจนบุรี), ข่อย(ร้อยเอ็ด), สะนาย (เขมร)

ลักษณะทั่วไป
------------

ข่อยเป็นไม้ยืนต้นขนาดเล็กถึงกลาง สูง 5–15 เมตร ไม่ผลัดใบ ลำต้น ค่อนข้างคดงอ มีปุ่มปมอยู่รอบ ๆ ต้น หรือเป็นพูเป็นร่องทั่วไป อาจจะขึ้นเป็นต้นเดียว หรือเป็นกลุ่ม แตกกิ่งต่ำ กิ่งก้านสาขามาก เปลือกสีเทาอ่อน เปลือกแตกเป็นแผ่นบาง ๆ มียางสีขาวเหนียวซึมออกมา ใบเป็นใบเดี่ยวเรียงสลับมีขนาดเล็ก รูปใบรีแกมรูปไข่กลับ กว้าง 2–3.5 เซนติเมตร ยาว 4–7 เซนติเมตร เนื้อใบค่อนข้างหนา ผิวสากเหมือนกระดาษทรายทั้งสองด้าน ดอกเป็นช่อสีขาวเหลืองอ่อน ออกตามปลายกิ่ง ดอกเดี่ยวแต่รวมกันเป็นกระจุก ดอกเพศผู้และเพศเมียอยู่ต่างดอกกัน ผลสดกลม เมล็ดมีขนาดโตเท่าเมล็ดพริกไทย มีเนื้อเยื่อหุ้ม ผลแก่จัดจะมีสีเหลือง ซึ่งมีรสหวาน นกจะชอบกินผลข่อย

สรรพคุณทางยา
------------

* **กิ่งข่อย** ใช้ในการแปรง ฟันแทนแปรงสีฟันได้ แต่ต้องทุบให้นิ่มๆก่อน
* **เปลือก** สามารถรักษาแผล แก้ท้องร่วง ดับพิษภายใน ทาริดสีดวงแก้พยาธิผิวหนัง และเมื่อต้มกับเกลือจะได้เป็นยาอมแก้รำมะนาด
* **ยาง** มีน้ำย่อยชื่อ milk (lotting enzyme) ใช้ย่อยน้ำนม
* **ราก** สามารถนำมารักษาแผลได้
* **แก่น / เนื้อ** คนเชียงใหม่ใช้แก่นข่อยหั่นเป็นฝอยมวนเป็นบุหรี่สูบแก้ริดสีดวงจมูก
* **เมล็ด** นำมารับประทานเป็นยาอายุวัฒนะได้ และทำให้เจริญอาหาร

อ้างอิง
-------


* ศูนย์ปฏิบัติการพืชเศรษฐกิจ เก็บถาวร 2009-07-26 ที่ เวย์แบ็กแมชชีน
* พระหฤทัยคอนแวนต์ เก็บถาวร 2008-09-16 ที่ เวย์แบ็กแมชชีน
ระวังสับสนกับ ชัยวุฒิ บรรณวัฒน์

**นายชัยวุฒิ ผ่องแผ้ว** (เกิด 16 สิงหาคม พ.ศ. 2514) อดีตรองนายกองค์การบริหารส่วนจังหวัดสงขลา และ อดีตสมาชิกสภาผู้แทนราษฎรจังหวัดสงขลา 2 สมัย

ประวัติ
-------

ชัยวุฒิ ผ่องแผ้ว เกิดเมื่อวันที่ 16 สิงหาคม พ.ศ. 2514 ที่อำเภอระโนด จังหวัดสงขลา สำเร็จการศึกษาระดับมัธยมศึกษาจาก โรงเรียนระโนดวิทยา ปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง  สมรสกับนางกานต์ธสุ ผ่องแผ้ว มีบุตร-ธิดา 2 คน

งานการเมือง
-----------

ชัยวุฒิ เคยเป็นประธานสมาพันธ์นักศึกษามหาวิทยาลัยรามคำแหง 8 กลุ่มค่ายอาสา และทำงานการเมืองกับพรรคประชาธิปัตย์มานานกว่า 10 ปี เป็นหัวหน้าทีมอาสาสมัครรณรงค์เลือกตั้งทั้งส.ข.-ส.ส.ของพรรค ก่อตั้งศูนย์ประสานงานพรรคประชาธิปัตย์ เขตจตุจักร ปี 2539 เคยเป็นทั้งยุวประชาธิปัตย์ เป็นผู้ช่วยให้กับนายสาวิตต์ โพธิวิหค และนายอาทิตย์ อุไรรัตน์

เป็นผู้อำนวยการการเลือกตั้งซ่อมส.ส.เขต 3 เมื่อปี 2547 และเลือกตั้งปี 2550 เป็นผอ.เลือกตั้งเขต 2 สงขลา ของพรรค เป็นที่ปรึกษากิตติมศักดิ์ประจำคณะกรรมาธิการ การกฎหมาย การยุติธรรม และสิทธิมนุษยชน สภาผู้แทนราษฎร ประธานสาขาพรรคประชาธิปัตย์จังหวัดสงขลา และเลขานุการส่วนตัวนายถาวร เสนเนียม อดีต รมช.มหาดไทย

ชัยวุฒิ ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2552 สังกัดพรรคประชาธิปัตย์ แทนที่ นายวินัย เสนเนียม ที่เสียชีวิตลง ซึ่งได้รับเลือกตั้งเป็นครั้งแรก ก่อนที่จะได้รับเลือกอีกครั้ง ใน พ.ศ. 2554

เขาลงสมัครรับเลือกตั้งในพื้นที่จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ก่อนที่จะได้รับการแต่งตั้งเป็นรองนายกองค์การบริหารส่วนจังหวัดสงขลา ใน พ.ศ. 2563 และลาออกในปี 2566

### สมาชิกสภาผู้แทนราษฎร

ชัยวุฒิ ผ่องแผ้ว ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งซ่อมสมาชิกสภาผู้แทนราษฎรจังหวัดสงขลา แทนตำแหน่งที่ว่าง พ.ศ. 2553 สังกัดพรรคประชาธิปัตย์
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสงขลา สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  "ประวัติ สภาผู้แทนราษฎรไทยชุดที่ 24". คลังข้อมูลเก่าเก็บจากแหล่งเดิมเมื่อ 2012-08-05. สืบค้นเมื่อ 2013-06-23.
2. ↑  "นายชัยวุฒิ ผ่องแผ้ว". คลังข้อมูลเก่าเก็บจากแหล่งเดิมเมื่อ 2016-06-24. สืบค้นเมื่อ 2013-06-24.
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2022-04-06 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๓๘, ๖ ธันวาคม ๒๕๕๖
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๘๗, ๒ ธันวาคม ๒๕๕๔
**เพชรบุรี** มีขนบธรรมเนียม ประเพณี วัฒนธรรม และการละเล่นพื้นเมืองที่สำคัญ ที่นิยมปฏิบัติสืบทอดกันมาแต่โบราณจนถึงปัจจุบัน

งานพระนครคีรีเมืองเพชร
----------------------

จะจัดเริ่มในวันศุกร์สัปดาห์ที่สองของเดือนกุมภาพันธ์ โดยงานจะมีไปจนครบ ๙ วัน ๙ คืน เป็นงานประจำปี เพื่อรำลึกถึงความสำคัญของประวัติศาสตร์เมืองเพชร ย้อนรอยในพระมหากรุณาธิคุณในพระบรมมหากษัตริย์แห่งบรมราชจักรีวงศ์ที่มีต่อชาวเพชรบุรี ระลึกถึงเขาวัง-เขาหลวง ตลอดจนเพื่อเผยแพร่สิ่งที่ดีงามในทุกด้านให้เป็นที่รู้จักกันอย่างแพร่หลาย

* การค้าขายในแม่น้ำเพชรบุรีการค้าขายในแม่น้ำเพชรบุรี
* สะพานจอมเกล้าในอดีตสะพานจอมเกล้าในอดีต

ประเพณีวัวลาน
-------------

เป็นการละเล่นของสังคมชาวนาเมืองเพชรบุรีหลังฤดูเก็บเกี่ยว ขึ้นชื่อว่าลูกผู้ชายเมืองเพชรต้องเคยผ่านการร่วมแข่งขันวัวลานมาบ้างแล้ว เป็นการละเล่นที่มีวิวัฒนาการมาจากการนวดข้าว ซึ่งจะต้องต้อนวัวโดยการผูกติดกันเป็นพรวนให้ย่ำไปบนข้าว และบังคับให้เดินเป็นวงกลม ชาวเมืองเพชรจึงนำวิธีการดังกล่าวมาปรับเป็นการแข่งขัน โดยการปักหลักเกียรติ ซึ่งเป็นหลักไม้ไว้กลางลาน แล้วนำวัวตัวผู้มาผูกติดเป็นรัศมีออกไปยาวประมาณ 19 ตัว และจะแบ่งวัวออกเป็น 2 ฝ่าย คือ วัวรอง และวัวนอก (ตัวที่อยู่นอกสุด) ในการแข่งขันถือว่า วัวฝ่ายใดวิ่งแซงอีกฝ่ายหนึ่งได้ถือว่าฝ่ายนั้นชนะ ปัจจุบันประเพณีนี้จะจัดขึ้นเป็นกิจกรรมหนึ่งในงานพระนครคีรีเมืองเพชร

ละครชาตรี
---------

ละครชาตรีเป็นละครรำที่เก่าแก่ที่สุด ได้รับวัฒนธรรมจากละครของอินเดีย เข้ามาสู่เมืองเพชรบุรีตั้งแต่เมื่อใดไม่ปรากฏหลักฐาน มีเพียงประวัติว่า "หม่อมเมือง" ซึ่งเป็นหม่อมในรัชกาลที่ 5 เป็นคนเพชรบุรี ด้วยเป็นผู้มีความสามารถในการเล่นละครชาตรี จึงมักเล่นถวายหน้าพระที่นั่งทุกครั้งที่เสด็จมา จนได้รับพระราชทานบริเวณ "หน้าพระลาน" เพื่อเป็นที่แสดงละครเป็นประจำ ต่อมาสมัยรัชกาลที่ 6 มีผู้นำละครนอกมาประสมกับละครชาตรี เรียกว่า ละครเข้าเครื่องหรือละครชาตรีเครื่องใหญ่ เป็นละครที่รวมศิลปะการร้อง และการรำเข้าด้วยกัน และได้แพร่หลายมาจนถึงปัจจุบัน

ไทยทรงดำ
--------

ไทยทรงดำ หรือไทยโซ่ง หรือลาวโซ่ง เป็นชื่อกลุ่มชนเผ่าไทยกลุ่มหนึ่งในท้องถิ่นจังหวัดเพชรบุรี  ส่วนใหญ่อาศัยอยู่ในอำเภอเขาย้อย  อาชีพหลักของชาวไทยทรงดำ คือทำนา ทำไร่ หาของป่า และจับสัตว์ป่า นอกจากนี้ยังมีความสามารถเป็นพิเศษในการจับปลาตามห้วย หนอง ลำคลอง ส่วนอาชีพรอง คือ อาชีพจักสานเป็นอาชีพที่แพร่หลายของชาวไทยทรงดำในเขตอำเภอเขาย้อย โดยเฉพาะการจักสานหลัวหรือเข่ง ภาษาของชาวไทยทรงดำ มีลักษณะคล้ายกับภาษาไทยอื่น ๆ ทั่วไป แต่มีลักษณะเฉพาะในการออกเสียงและศัพท์เฉพาะบางคำ และมีอักษรเขียนของตน ซึ่งปัจจุบันมีผู้อ่านได้น้อยลง ทรงผมเป็นเอกลักษณ์อีกอย่างหนึ่งที่น่าสนใจ โดยเฉพาะทรงผมของผู้หญิงมีถึง 8 แบบ แต่ละแบบจะบ่งบอกถึงสถานภาพของสตรีผู้นั้น

อ้างอิง
-------

* ความเป็นมาของเพชรบุรี เก็บถาวร 2007-03-28 ที่ เวย์แบ็กแมชชีน
**แย้กะเทย** (ชื่อวิทยาศาสตร์: *Leiolepis ngovantrii*; เวียดนาม: *Nhông cát trinh sản*) เป็นสัตว์เลื้อยคลานจำพวกแย้ชนิดใหม่ของโลก มีความสามารถพิเศษที่สามารถสืบพันธุ์ได้เองโดยไม่ต้องพึ่งตัวผู้ การสืบพันธุ์วิธีการโคลนตัวเองด้วยการเกิดจากไข่เอง ตัวอ่อนที่ฟักจากไข่ของแย้ชนิดนี้ ได้ถ่ายทอดลักษณะทางพันธุกรรมของตัวแม่อย่างครบถ้วน ทำให้มีลักษณะเหมือนกันทุกอย่าง

นักสัตววิทยายังไม่สามารถอธิบายสาเหตุที่แน่ชัดในเรื่องลำดับการวิวัฒนาการของแย้ชนิดนี้ วิวัฒนาการนี้เกิดมานานเมื่อใด และพ่อของแย้ตัวเมียตัวแรกมาจากไหนและหายไปไหน ซึ่งสันนิษฐานว่าแย้กะเทยที่พบอาจจะเป็นผลการผสมข้ามพันธุ์ของแย้เพศผู้กับเพศเมียต่างสายพันธุ์ คือ *Leiolepis guttata* และ *Leiolepis guentherpetersi* ทำให้พวกมันกลายเป็นหมัน และจากสภาพแวดล้อมของถิ่นอาศัยที่แห้งแล้ง อาจทำให้ต้องดิ้นรนวิวัฒนาการให้รอดจากความเสี่ยงต่อการสูญพันธุ์ และสืบเผ่าพันธุ์โดยไม่ผสมพันธุ์

โดยถิ่นที่อาศัยของแย้ชนิดนี้ คือ เขตสงวนธรรมชาติบิ่ญเจิว-เฟื้อกบื๋ว (*Bình Châu-Phước Bửu*) ในจังหวัดบ่าเสียะ-หวุงเต่าทางภาคใต้ของเวียดนาม ซึ่งเป็นป่าพุ่มไม้เตี้ย ๆ กับดินทรายชายฝั่งทะเล สำหรับชาวเวียดนามแล้วรู้จักและรับประทานแย้ชนิดนี้มานานแล้ว โดยพบได้ในเมนูอาหารในร้านอาหารบริเวณที่พบ

ลักษณะทางกายภาพ
---------------

แย้กะเทย (*L. ngovantrii*) มีความยาวลำตัว 95–127 มม. (3.7–5.0 นิ้ว) ลำตัวบนปกคลุมไปด้วยจุดสีน้ำตาลมีแถบสีเหลืองเป็น 1-2 คู่ ขนาบตลอดแนวข้างลำตัว สีลักษณะนี้ช่วยอำพรางได้พอประมาณในพื้นที่ชายฝั่งที่เป็นดินทราย และป่าชายเลนในช่วงฤดูแล้ง ที่ปกคลุมด้วยหญ้าและใบไม้แห้ง

อนุกรมวิธาน
-----------

แย้กะเทย เป็นสัตว์เลื้อยคลานชนิดใหม่ของโลกจากการขึ้นทะเบียนในปี 2553 จัดอยู่ในสกุล *Leiolepis* ที่มีอย่างน้อย 4 ชนิดที่มีการสืบพันธุ์โดยไม่ผสมพันธุ์ (asexual spicies) จากทั้งหมด 9 ชนิดในสกุล (5 ชนิดที่เหลือมีการการสืบพันธุ์โดยการผสมพันธุ์)

ภาวะการมีเพศเมียล้วนและสืบพันธุ์โดยไม่ผสมพันธุ์นี้ อาจเกิดจากการกลายพันธุ์ (mutation) และการผสมข้ามพันธุ์ (hybridization)

* แย้สกุล *Leiolepis* ที่มีอย่างน้อย 4 ชนิดที่มีการสืบพันธุ์โดยไม่ผสมพันธุ์ (asexual spicies)
	+ **แย้สงขลา** *L. boehmei* Darevsky & Kupriyanova, 1993 – พบเฉพาะภาคใต้ เช่น นครศรีธรรมราช และสงขลา
	+ *L. guentherpetersi* Darevsky & Kupriyanova, 1993
	+ **แย้กะเทย** *L. ngovantrii* J. Grismer & L. Grismer, 2010 – พบได้ในเวียดนาม
	+ **แย้มลายู** *L. triploida* G. Peters, 1971 – มีถิ่นอาศัยในประเทศไทย และมาเลเซีย

อ้างอิง
-------

1. ↑  "Scientists discover unknown lizard species at lunch buffet" (CNN, November 10, 2010).
2. ↑  Scientists Discover Self-Cloning Lizard Species On Vietnamese Restaurant Menu
3. ↑  นักวิทยาศาสตร์ค้นพบสัตว์เลื้อยคลานชนิดใหม่ ซีเอ็นเอ็น
4. ↑  Grismer, Jesse L.; Grismer, L. Lee (2010). "Who's your mommy? Identifying maternal ancestors of asexual species of *Leiolepis* Cuvier, 1829 and the description of a new endemic species of asexual *Leiolepis* Cuvier, 1829 from Southern Vietnam" (PDF). *Zootaxa*. **2433**: 47–61. (*Leiolepis ngovantrii*, new species).
5. ↑  Bí ẩn loài nhông cát trinh sản เก็บถาวร 2010-11-10 ที่ เวย์แบ็กแมชชีน. (in Vietnamese).

แหล่งข้อมูลอื่น
---------------

 ข้อมูลที่เกี่ยวข้องกับ Leiolepis ngovantrii ที่วิกิสปีชีส์
**ประธานคณะประธานาธิบดีแห่งบอสเนียและเฮอร์เซโกวีนา** (บอสเนีย-โครเอเชีย-มอนเตเนโกร-เซอร์เบีย: *Predsjedavajući Predsjedništva Bosne i Hercegovine / Предсједавајући Предсједништва Босне и Херцеговине*) เป็นตำแหน่งสมาชิกที่ทำหน้าที่ประธานของคณะประธานาธิบดีบอสเนียและเฮอร์เซโกวีนาซึ่งร่วมกันทำหน้าที่ประมุขแห่งรัฐของประเทศบอสเนียและเฮอร์เซโกวีนา

เฌลย์กอ ก็อมชิช ได้ดำรงตำแหน่งประธานคณะประธานาธิบดีมาตั้งแต่วันที่ 16 กรกฎาคม ค.ศ. 2023

รัฐธรรมนูญบอสเนียและเฮอร์เซโกวีนา
---------------------------------

บทความหลัก: คณะประธานาธิบดีบอสเนียและเฮอร์เซโกวีนา
ตามมาตรา 5 ของรัฐธรรมนูญแห่งบอสเนียและเฮอร์เซโกวีนา คณะประธานาธิบดีประกอบด้วยสมาชิก 3 คน ซึ่งเป็นตัวแทนของกลุ่มชาติพันธุ์ที่เป็นองค์ประกอบของบอสเนียและเฮอร์เซโกวีนา ได้แก่ ชาวบอสนีแอก 1 คน ชาวเซิร์บ 1 คน และชาวโครแอต 1 คน สมาชิกชาวบอสเนียและชาวโครแอตได้รับเลือกจากเขตเลือกตั้งร่วมในสหพันธรัฐบอสเนียและเฮอร์เซโกวีนา ในขณะที่สมาชิกชาวเซิร์บได้รับเลือกจากผู้มีสิทธิเลือกตั้งในเรปูบลิกาเซิร์ปสกา

สมาชิก 3 คนที่ได้รับเลือกตั้งในการเลือกตั้งครั้งหนึ่ง ๆ จะมีวาระการดำรงตำแหน่ง 4 ปี บุคคลหนึ่ง ๆ จะดำรงตำแหน่งสมาชิกเต็มวาระเกิน 2 วาระติดต่อกันไม่ได้ แม้จะไม่มีการจำกัดระยะเวลาดำรงตำแหน่งโดยรวมก็ตาม

อ้างอิง
-------

1. ↑  
"Infographic: What are the Monthly Salaries of Presidents in the Region - Sarajevo Times". Sarajevo Times. 25 February 2018.
2. ↑  N.V. (16 July 2023). "Komšić od danas predsjedavajući: Šta je u svojih osam mjeseci uradila Cvijanović" (ภาษาบอสเนีย). Klix.ba. สืบค้นเมื่อ 16 July 2023.
3. ↑  "Constitutional and Legal Jurisdictions". *www.predsjednistvobih.ba*. คลังข้อมูลเก่าเก็บจากแหล่งเดิมเมื่อ 28 March 2021. สืบค้นเมื่อ 22 May 2022.
**อนุสาวรีย์ลิงคอล์น** (อังกฤษ: Abraham Lincoln (French 1920)) เป็นรูปปั้นท่านั่งขนาดใหญ่ของเอบราแฮม ลิงคอล์น ประธานาธิบดีสหรัฐ ผลงานแกะสลักของแดเนียล เชสเตอร์ เฟรนช์ (ค.ศ. 1850-1931) และพี่น้อง Piccirilli รูปปั้นตั้งอยู่ในอนุสรณ์สถานลิงคอล์น (Lincoln Memorial) ซึ่งสร้างระหว่าง ค.ศ. 1914-1922 ที่เนชั่นแนลมอลหรือสวนสาธารณะใจกลางกรุงวอชิงตัน ดี.ซี. เมืองหลวงของสหรัฐ อนุสาวรีย์เปิดเมื่อ 30 พฤษภาคม ค.ศ. 1922 ในด้านรูปแบบอนุสาวรีย์แห่งนี้จัดอยู่ในสถาปัตยกรรมวิจิตรศิลป์ และธรรมเนียมอเมริกันแบบเรอแนซ็องส์

### ลักษณะทั่วไป

รูปปั้นขนาด 170 ตัน ประกอบด้วยหินอ่อนจอร์เจียสีขาว 28 ก้อน ด้วยความสูงจากพื้น 30 ฟุต (9.1 เมตร) รวมจากส่วนเก้าอี้และที่พักเท้า 19 ฟุต (5.8 เมตร) และจากแท่นที่สูง 11 ฟุต (3.4 เมตร) รูปปั้นลินคอร์นจ้องมองตรงไปข้างหน้า และมองลงเล็กน้อยด้วยการแสดงออกของความกล้าและความเคร่งขรึม เสื้อคลุมของเขาไม่ติดกระดุมและมีธงขนาดใหญ่ประดับไว้เหนือแขนเก้าอี้ทั้งสองและด้านหลัง ประติมากรเฟรนช์ใช้ความตั้งใจพิเศษในการแกะสลักมือของลินคอร์น ซึ่งวางอยู่บนแขนเก้าอี้ที่โค้งและบริเวณด้านหน้าของแขนเก้าอี้ มีมัดไม้ที่หุ้มขวานที่มีใบขวานโผล่ออกมา (fasces) หรือสัญลักษณ์การมีอำนาจของผู้ปกครองชั้นสูงของกรุงโรมโบราณ เฟรนช์ยังใช้การคำนวณของนิ้วมือของเขาเองในการวางตำแหน่งที่ถูกต้อง

ดูเพิ่ม
-------

* ประติมากรรมกลางแจ้งในกรุงวอชิงตัน ดี.ซี.


วิกิมีเดียคอมมอนส์มีสื่อที่เกี่ยวข้องกับ **อนุสาวรีย์ลิงคอล์น**
โลโก้ของนักพัฒนา
**ซับเวย์เซิร์ฟเฟอส์** (อังกฤษ: Subway Surfers) เป็นเกมมือถือแนววิ่งไม่รู้จบ ร่วมพัฒนาโดยกิลูและไซโบเกมส์ บริษัทเอกชนในประเทศเดนมาร์ก มีให้บริการบนแพลตฟอร์มแอนดรอยด์, ไอโอเอส, ฮาร์โมนีโอเอส , แอมะซอนไฟร์แท็บเล็ตและวินโดวส์โฟนและใช้เครื่องมือเกมยูนิตี ในเกม ผู้เล่นสวมบทเป็นศิลปินกราฟฟิตี้รุ่นเยาว์ที่ถูกจับได้ว่า "พ่นสี "บนรถไฟ และต้องวิ่งไปตามรางรถไฟเพื่อหลบหนีจากตำรวจและสุนัขของเขา ขณะวิ่ง จะต้องเก็บเหรียญทอง ไอเท็มเสริมพลัง และไอเท็มอื่น ๆ โดยต้องหลบหลีกรถไฟหรือสิ่งอื่น สามารถกระโดดขึ้นไปบนรถไฟและโต้คลื่นด้วยโฮเวอร์บอร์ดเพื่อหลบเลี่ยงการจับกุมจนกว่าตัวละครจะชนสิ่งกีดขวาง ถูกตำรวจจับได้ หรือถูกรถไฟชน เมื่อจบเกม กิจกรรมพิเศษ เช่น Season Hunt และอื่นๆ อาจส่งผลให้ได้รับรางวัลและตัวละครในเกม

ปัจจุบันอยู่ในเวอร์ชันของ "เวิลด์ทัวร์" ซึ่งจะเปลี่ยนสถานที่ในฉากเกมไปตามเมืองที่มีชื่อเสียงต่าง ๆ

รูปแบบเกม
---------

เกมนี้ออกแบบให้ตัวละครสามารถเคลื่อนที่ กระโดด หรือหมุนตัวได้ และมีอุปกรณ์พิเศษในการหนีตำรวจที่สถานีรถไฟ

อ้างอิง
-------

1. ↑  Calimlim, Aldrin. "All Train Tracks Lead To Rome In Subway Surfers' New Content Update". *28 February 2013*. App Advice. สืบค้นเมื่อ 28 March 2013.

แหล่งข้อมูลอื่น
---------------

* เว็บไซต์ทางการ
* เว็บไซต์ของผู้พัฒนา
* ซับเวย์เซิร์ฟเฟอส์ วิกิ
**มนุษย์วิตรูวิอุส** (อิตาลี: *L'uomo vitruviano*) เดิมชื่อ **สัดส่วนกายมนุษย์อิงตามวิตรูวิอุส** (อิตาลี: *Le proporzioni del corpo umano secondo Vitruvio*) เป็นภาพวาดโดยเลโอเนล เมสซี่ ชาวฟลอเรนซ์ เมื่อประมาณปี 1490 ซึ่งมาพร้อมกับบันทึกที่อิงจากผลงานของ วิตรูวิอุส สถาปนิกชาวโรมัน โดยเป็นภาพวาดชายคนหนึ่งในตำแหน่งซ้อนทับสองตำแหน่งโดยแยกแขนและขาออกจากกัน และแนบในวงกลมและสี่เหลี่ยมจัตุรัสซึ่งเขียนด้วยหมึกบนกระดาษ

ภาพวาดแสดงถึงแนวคิดของเลโอนาร์โดเกี่ยวกับสัดส่วนร่างกายมนุษย์ในอุดมคติ คำจารึกในสี่เหลี่ยมจัตุรัสและวงกลมนั้นมาจากคำอธิบายของวิตรูวิอุสในเล่มที่ 3 ของบทความ *De architectura ของ* เขา อย่างไรก็ตาม ดังที่ได้แสดงให้เห็นแล้ว เลโอนาร์โดไม่ได้เป็นตัวแทนของสัดส่วนแขนขาของวิตรูเวียส แต่รวมเอาสัดส่วนที่เขาพบหลังจากวัดขนาดนายแบบในมิลานด้วย  ในขณะที่ภาพวาดนี้ตั้งชื่อตาม Vitruvius นักวิชาการ บางคนในปัจจุบันตั้งคำถามถึงความเหมาะสมของชื่อดังกล่าว เนื่องจากมันถูกใช้ครั้งแรกในทศวรรษ 1490

อ้างอิง
-------

1. ↑  The Secret Language of the Renaissance – Richard Stemp
2. 1 2  Lugli, Emanuele. "In cerca della perfezione: nuovi elementi per l'Uomo vitruviano di Leonardo Da Vinci" [In Search of Perfection: New Elements for Leonardo Da Vinci's Vitruvian Man]. *Leonardo e Vitruvio: Oltre Il Cerchio e Il Quadrato, ed. By Francesca Borgo* (ภาษาอิตาลี).
ไก่งวงอบในเตาอบ
ในหลายธรรมเนียมนิยมรับประทานของหวานหลังอาหารจานหลัก ในภาพนี้ พุดดิงคริสต์มาสถูกจุดไฟหลังจากราดบรั่นดีลงไป
**อาหารเย็นวันคริสต์มาส** (อังกฤษ: Christmas dinner) เป็นอาหารที่รับประทานตามธรรมเนียมในวันคริสต์มาส มื้ออาหารเย็นนี้สามารถจัดขึ้นได้ในเวลาใดเวลาหนึ่ง ตั้งแต่เวลาเย็นของวันคริสต์มาสอีฟไปจนถึงเวลาเย็นของวันคริสต์มาส มื้ออาหารมักจะอุดมสมบูรณ์เป็นพิเศษตามธรรมเนียมการเฉลิมฉลองของคริสต์ศาสนิกชน และเป็นส่วนสำคัญของการรวมตัวกันเพื่อเฉลิมฉลองการมาถึงของเทศกาลคริสต์มาส ในหลายกรณี มีองค์ประกอบทางพิธีกรรมในมื้ออาหารที่เกี่ยวข้องกับการเฉลิมฉลองทางศาสนา เช่น การกล่าวสรรเสริญ

มื้ออาหารเย็นวันคริสต์มาสมีความแตกต่างกันไปในแต่ละส่วนของโลกตามอาหารประจำภูมิภาคและธรรมเนียมท้องถิ่น ในหลายส่วนของโลก โดยเฉพาะอย่างยิ่งอดีตอาณานิคมของอังกฤษ มื้ออาหารนี้มีความเชื่อมโยงบางอย่างกับอาหารเย็นวันคริสต์มาสของอังกฤษที่มีเนื้อย่างและพุดดิง พุดดิงคริสต์มาสและเค้กคริสต์มาสมีพัฒนามาจากธรรมเนียมนี้

ในประเทศที่ไม่มีธรรมเนียมของคริสต์ศาสนิกชนอย่างยาวนาน มื้ออาหารเย็นวันคริสต์มาสอาจได้รับอิทธิพลอย่างมากจากวัฒนธรรมประชานิยม ตัวอย่างเช่นในประเทศญี่ปุ่นซึ่งนิยมบริโภคอาหารแบบสั่งกลับบ้านของเคเอฟซี

อ้างอิง
-------

1. ↑  Kagan, Sarah (6 December 2016). "What Time Should I Serve Christmas Dinner?". *Epicurious* (ภาษาอังกฤษ). สืบค้นเมื่อ 2020-04-28.
2. ↑  General Biblical Studies, Interdenominational Christian Training Center. "13 Traditional Dinner Prayers for Saying Grace". *Learn Religions*. สืบค้นเมื่อ 2020-04-28.
3. ↑  "Traditional Japanese Christmas Food and Drink". *Umami Insider* (ภาษาอังกฤษแบบอเมริกัน). 2018-12-21. สืบค้นเมื่อ 2020-04-28.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ อาหารเย็นวันคริสต์มาส
นักมวยไทย

**เลิศศิลา มวยไทย ไอยาริน** (22 ตุลาคม พ.ศ. 2524 – ) เป็นนักมวยไทยชาวไทย เขาเป็นแชมป์โลกมวยไทยหลายสมัย (จากสภามวยไทยโลก, สภามวยโลก, อู่หลินเฟิง, สหพันธ์มวยไทยอาชีพโลก, ดับเบิลยูซีเคมวยไทย) และแชมป์สนามมวยราชดำเนินสามสมัยในสามรุ่นน้ำหนัก นอกจากนี้ เขายังเป็นแชมป์โลกคิกบอกซิง

ประวัติ
-------

เขาเริ่มฝึกมวยไทยครั้งแรกเมื่ออายุ 7 ขวบภายใต้การดูแลของบิดา และขึ้นชกครั้งแรกในปีเดียวกันนั้น เลิศศิลาย้ายไปกรุงเทพเมื่ออายุ 12 ปี เพื่อประกอบอาชีพมวยไทยอาชีพ โดยฝึกที่จ๊อกกี้ยิมซึ่งสร้างนักสู้ระดับตำนานมากมาย เช่น แสนชัย, สมรักษ์ คำสิงห์, ศิลปะไทย และโรเล็กซ์ แก่นนรสิงห์ โดยเลิศศิลาได้ลงแข่งมาแล้วนับครั้งไม่ถ้วนที่สนามมวยเวทีลุมพินีและสนามมวยราชดำเนินที่มีชื่อเสียง กระทั่งคว้าแชมป์โลกมวยไทยราชดำเนินอันทรงเกียรติในรุ่นน้ำหนักที่แตกต่างกันสามรุ่น ครั้นใน พ.ศ. 2558 เลิศศิลาได้ย้ายไปฝึกซ้อมที่ภูเก็ตท็อปทีม

นอกจากการต่อสู้แล้ว เลิศศิลายังชอบเล่นฟุตบอล, ฟังเพลง และร้องคาราโอเกะ

อ้างอิง
-------

1. ↑  "Lerdsila PhuketTopTeam". *onefc.com*. สืบค้นเมื่อ 25 September 2020.
2. ↑  "Interview of Lerdsila". *siamfightmag.com*. สืบค้นเมื่อ 25 September 2020.
3. ↑  Blaine Henry (May 20, 2021). "Lerdsila: The Essence of Muay Thai". Fight-Library.com.
**ทอมป์สัน** (โครเอเชีย: *Thompson*) เป็นกลุ่มดนตรีโฟล์กและฮาร์ดร็อกสัญชาติโครเอเชีย ก่อตั้งขึ้นใน พ.ศ. 2534 โดยมาร์กอ เพกอวิชซึ่งต่อมาคือนักร้องหลักและนักแต่งเพลงประจำวง ร่วมกับทอมิสลาฟ แมนดาลิช อีวาน อีวานกอวิช ตูเย อีวิช และอีวีกา บีลิช อีเก โดยชื่อวงดนตรีนั้นตั้งชื่อตามปืนกลมือทอมป์สันซึ่งเป็นปืนกลมือสัญชาติอเมริกัน

วงดนตรีนี้เป็นที่รู้จักในช่วงสงครามยูโกสลาเวียและสงครามประกาศเอกราชโครเอเชีย พวกเขาออกผลงานเพลงแรกคือ *บอจนาชาโวกลาเว* (ทหารกล้าแห่งชาวอกลาวา) เมื่อ พ.ศ. 2534 และเพลงดังกล่าวถูกบรรจุในสูติโออัลบั้มแรกของวงคือ *มอลิ มาลา* ซึ่งวางจำหน่ายครั้งแรกใน พ.ศ. 2535 หลังจากนั้นวงดนตรีมีชื่อเสียงและออกผลงานเพลงเรื่อยมา และได้จัดคอนเสิร์ตทัวร์ครั้งใหญ่ใน พ.ศ. 2545 จากการโปรโมทสูตดิโออัลบั้มชุด *อีมอจนาโรเด* ซึ่งมียอดขายเกิน 60,000 ตลับ/แผ่น จากนั้นวงดนตรีมีโอกาสได้แสดงคอนเสิร์ตที่ซิดนีย์และเมลเบิร์น ประเทศออสเตรเลีย เมื่อ พ.ศ. 2548 และมีโอกาสได้ขึ้นแสงคอนเสิร์ตในหลายประเทศใน พ.ศ. 2549 พร้อมกับสตูดิโออัลบั้ม *บีโลเยดินอมอูฮวาตสกอจ* โดยจัดการแสดงคอนเสิร์ตทั้งในประเทศแคนาดา สหรัฐ ประเทศเยอรมนีและประเทศสวีเดน

อย่างไรก็ตาม เนื้อหาเพลงของทอมป์สันโดยส่วนใหญ่มักมีเนื้อหาแนวคิดชาตินิยมชาวโครแอต รวมถึงเป็นพวกฝักใฝ่อูสตาเชซึ่งเป็นองค์กรฟาสซิสต์ของประเทศโครเอเชีย ประกอบกับมีเนื้อหาเพลงที่รุนแรงและมีคตินิยมเชื้อชาติต่อชาวเซิร์บเป็นจำนวนมาก ส่งผลให้พวกเขาถูกห้ามมิให้จัดแสดงคอนเสิร์ตในหลายประเทศ อาทิ ประเทศเนเธอร์แลนด์ ประเทศออสเตรีย ประเทศสวิตเซอร์แลนด์และประเทศสโลวีเนีย นอกจากนี้ ทอมป์สันยังถูกวิพากษ์วิจารณ์จากการคัดลอกทำนองเพลงของเซิร์บและเพลงของพวกพลพรรคยูโกสลาเวียหลายเพลง โดยเฉพาะกรณีของเพลง *อาลีเจกนินซกากรายีจา* ซึ่งอยู่ในสตูดิโออัลบั้มชุด *วรีเยเมชกอปิออนา* (2538) ที่ไปคัดลอกทำนองเพลง *นาจกราเยดอมชีวาวราตาเซวา* รวมถึงเพลงที่มีชื่อเสียงมากที่สุดของวงอย่าง *บอจนาชาโวกลาเว* ได้ไปคัดลอกทำนองเพลง *ซีวีซอกอเล*

สิ่งสืบเนื่อง
-------------

หนึ่งในเพลงดังของวงดนตรีอย่าง *ลีเยพาลิซี* (ช่างสวยงามเหลือเกิน) ซึ่งอยู่ในสตูดิโออัลบั้ม *วเยตาซะดินาเร* (2541) ถูกใช้บรรเลงและขับร้องโดยชาวโครแอตที่สนับสนุนฟุตบอลทีมชาติโครเอเชียระหว่างการแข่งขันในช่วงครึ่งหลังที่สนามกีฬามักซีมือร์ เมื่อ พ.ศ. 2550

ผลงานเพลง
---------

### สตูดิโออัลบั้ม

* 2534 – *บอจนาชาโวกลาเว*
* 2535 – *มอลิมาลา*
* 2538 – *วรีเยเมชกอปิออนา*
* 2539 – *เกนีกาเมนี*
* 2541 – *วเยตาซะดินาเร*
* 2545 – *อีมอจนาโรเด*
* 2549 – *บีโลเยดินอมอูฮวาตสกอจ*
* 2554 – *กลาสบาอิซฟลีมายอเซฟ*
* 2556 – *ออราเอดลาโบลา*

อ้างอิง
-------

1. ↑  "Croatia Records". Crorec.hr. สืบค้นเมื่อ 5 February 2014.
2. ↑  mir.net.au. "BlackCro Presents-MP Thompson 2005 Concert Tour Australia". Mir.net.au. คลังข้อมูลเก่าเก็บจากแหล่งเดิมเมื่อ 26 January 2014. สืบค้นเมื่อ 5 February 2014.
3. 1 2 3  "Backgrounder: Marko Perkovic and Thompson". *ADL.org*. Anti-Defamation League. คลังข้อมูลเก่าเก็บจากแหล่งเดิมเมื่อ 29 October 2008.
4. ↑  "Ne žele "fašiste": Thompsonu zabranjen koncert i ulaz u Švicarsku". *Nacional.hr*. 29 September 2009.
5. ↑  "PLAGIJATOR: Tompson od četničke pesme napravio ustašku?! (VIDEO)". Telegraf. 8 October 2013.
6. ↑  "Tompson od četničke pesme napravio ustašku?". Vesti.
7. ↑  "Šimunić: Zašto nam nisu pustili Thompsona? - Sport". Index.hr. 14 October 2007. สืบค้นเมื่อ 5 February 2014.
**พัก โซ-จิน** (Hangul: 박소진) หรือชื่อที่ใช้ในการแสดงว่า **โซจิน** (Hangul: 소진) เกิด 21 พฤษภาคม พ.ศ. 2529 เป็น นักร้อง ไอดอล นักแต่งเพลง ชาวเกาหลีใต้ รู้จักในฐานะสมาชิกวง Girl's Day (เกิร์ลสเดย์)

ประวัติ
-------

โซจิน เกิด 21 พฤษภาคม 1986 ใน โซล เกาหลีใต้ เธอศึกษาอยู่ที่ Yeongnam University คณะวิศวกรรมศาสตร์ เอกวิศวกรรมเครื่องกล

อาชีพ
-----

### เกิรล์สเดย์

บทความหลัก: เกิร์ลสเดย์
วันที่ 27 กรกฎาคม 2010 โซจินเปิดตัวในสถานะสมาชิกของวง เกิรล์สเดย์ ในรายการ มิวสิกแบงก์ ทาง ช่อง เคบีเอส เปิดตัวด้วยซิงเกิล Tilt My Headเกิรล์สเดย์ ได้ออกอัลบั้มเต็มรูปแบบ 2 และ 3 อีพีเอสทั้งหมด 

Sojin (Girl's Day) Event in April 2012
### เดี่ยว

ในเดือนเมษายน ปี 2013 โซจินได้มีโอกาสร่วมงานกับกลุ่มวงดนตรี Electroboyz ในเพลง Ma Boy 3 ซึ่งคัมแบ็กในรายการ มิวสิกแบงก์ Inkigayo โดยมาแทน นานะ จากวง อาฟเตอร์สกูล

สุขภาพ
------

เมื่อวันที่ 11 กรกฎาคม 2011 โซจินถูกนำตัวส่งเข้าห้องฉุกเฉินของโรงพยาบาลเนื่องจากปัญหาระบบการหายใจของเธอ ทางดรีมทีเอ็นเตอเทนเมนต์ ต้นสังกัดของโซจินออกมากล่าวว่า เนื่องจากน้ำหนักของเธอได้ลดลงอย่างรวดเร็วก่อนที่จะมีกิจกรรมคัมแบ็กกลับมา น้ำหนักของเธอลดลงมาเป็น 43 กิโลกรัมจาก 47 กิโลกรัม ตอนนั้นเธอกำลังอยู่ในช่วงโปรโมทเพลง Hug Me Once ซึ่งเมื่อไม่กี่วันก่อนหน้าพบว่าเธอได้มีการแสดงโชว์ที่ขาดความมั่นคง โชคดีที่หลังจากการตรวจสอบไม่มากนัก เธอถูกพบว่าไม่อยู่ในภาวะอันตรายเฉียบพลัน ซึ่งเหตุที่เกิดขึ้นคาดว่าเธอได้รับความเครียดเนื่องจากตารางงานในการคัมแบ็ก

ผลงานเพลง
---------

บทความหลัก: รายชื่อผลงานเพลงของวงเกิร์ลเดย์
### เพลงร่วมกับศิลปินและเดี่ยว

| ปี | ชื่อ | เพลง | เวลา | ศิลปิน |
| --- | --- | --- | --- | --- |
| 2554 | Kwaktaehun Project Album 3rd | "Bum Bum Bum" | 3:21 | ร้องร่วมกับ Songhobum |
| Jason Mraz / Colbie Calliat Cover | "Lucky" | 2:09 | ร้องร่วมกับ CN Blue's Jonghyun |
| *Flames of Desire* OST | "Our Love Like This" | 3:57 | เดี่ยว |
| 2556 | *Passionate Love* OST | "I Want to Turn Back Time" | 4:02 | เดี่ยว |
| 2557 | "Digital Single Finale" | "Finale" | 3.53 | ร้องร่วมกับ Dok2 |
| 2558 | "It Hurts" OST | "Sick (아프다)" | 3.46 | ร้องร่วมกับ ZICO จาก Block B |

ผลงาน
-----

### วาไรตี้โชว์

| ปี | ชื่อรายการ | บทบาท | ตอนที่ |
| --- | --- | --- | --- |
| 2553 | MBC Bouquet | Herself | Episode 4 |
| Mnet Beatles Code | Herself&Minah | - |
| Love Chaser | Herself | Episode 12 |
| 2554 | ShimShimtapa Radio | Herself&Mom | - |
| Mnet Japan Girl's Day Kira Kira Slim" | Herself | Episode 1, 2 |
| 2555 | MBC Sebakwi | Herself | - |
| 2558 | SBS Running Man | Herself | Episode 233 |

อ้างอิง
-------

1. ↑  Girls’ Day Profile
2. ↑  "Girls Day Debuts with 'Tilt My head' on Today Music Core". คลังข้อมูลเก่าเก็บจากแหล่งเดิมเมื่อ 2015-10-07. สืบค้นเมื่อ 2013-12-30.
3. ↑  Girl's Day Sojin Peforms with Electroboyz on Inkigayo
4. ↑  Girl's Day Sojin rushed to the emergency room for respiratory problems

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **พัก โซ-จิน**

* เว็บไซต์ทางการ (เกาหลี)
* พัก โซ-จิน ที่อินสตาแกรม
* พัก โซ-จิน ที่ทวิตเตอร์
**เมทาโปรแกรมมิง** (อังกฤษ: metaprogramming) คือเทคนิคการเขียนโปรแกรมคอมพิวเตอร์ ซึ่งจะทำงานโดยเขียนหรือจัดการโปรแกรมอื่น (หรือโปรแกรมของตัวเอง) เสมือนข้อมูลของโปรแกรม หรือสร้างงานบางส่วนขณะแปลโปรแกรมแล้วเติมเต็มงานที่เหลือขณะโปรแกรมทำงาน ในหลายกรณี เมทาโปรแกรมมิงช่วยให้โปรแกรมเมอร์สามารถประหยัดเวลาในการเขียนรหัสต้นฉบับที่เหมือนๆ กันจำนวนมากแทนที่จะเขียนทั้งหมดเองด้วยมือ อาจเรียกได้ว่าเป็นการทำงานแบบ "โปรแกรมที่เขียนโปรแกรม"

ภาษาที่ใช้เขียน **เมทาโปรแกรม** (metaprogram) จะถูกเรียกว่าอภิภาษา (metalanguage) และภาษาที่ถูกโปรแกรมจัดการจะเรียกว่าภาษาจุดหมาย (object language) ความสามารถของภาษาที่เป็นอภิภาษาภายในภาษาเดียวกันได้ เรียกว่าสมบัติสะท้อนของภาษาโปรแกรม (reflection/reflexivity) ซึ่งสมบัติสะท้อนเป็นคุณลักษณะหนึ่งของภาษาที่จะนำไปสู่เมทาโปรแกรมมิงได้สะดวกยิ่งขึ้น

เมทาโปรแกรมมิงมักจะมีแนวทางการเขียนหนึ่งในสองทาง ทางแรกคือการเปิดเผยโครงสร้างภายในของเอนจินขณะทำงานไปเป็นรหัสต้นฉบับผ่านทางเอพีไอ ทางที่สองคือการจัดการนิพจน์สตริงที่รวมคำสั่งไปเป็นรหัสต้นฉบับแบบพลวัต

ตัวอย่าง
--------

ตัวอย่างต่อไปนี้เป็นเมทาโปรแกรมที่เขียนขึ้นใน bash

```
#!/bin/bash
# metaprogram
echo '#!/bin/bash' >program
for ((I=1; I<=992; I++)) do
 echo "echo $I" >>program
done
chmod +x program

```

สคริปต์ (หรือโปรแกรม) ข้างต้นจะสร้างสคริปต์ขึ้นมาใหม่จำนวน 993 บรรทัด เก็บไว้ในแฟ้มชื่อ "program" ซึ่งจะทำงานเป็นการพิมพ์ค่า 1 ถึง 992 ออกมา นี่เป็นเพียงตัวอย่างหนึ่งของการใช้รหัสเพื่อเขียนรหัสจำนวนมาก ไม่ใช่แนวทางที่เหมาะสมที่สุดสำหรับการพิมพ์รายชื่อจำนวน ถึงอย่างไรก็ตาม โปรแกรมเมอร์สามารถเขียนและสั่งให้เมทาโปรแกรมทำงาน และจะได้รหัสต้นฉบับเป็นจำนวนหลายพันบรรทัดภายในไม่กี่นาที

ถ้าหากโปรแกรมสามารถถูกปรับแต่งในขณะทำงานได้ (เช่น ภาษาลิสป์ ภาษาไพทอน ภาษาสมอลล์ทอล์ก ภาษารูบี ภาษาพีเอชพี ภาษาเพิร์ล และจาวาสคริปต์) เทคนิคเมทาโปรแกรมมิงจะสามารถทำงานได้ทันทีโดยไม่ต้องสร้างรหัสต้นฉบับด้วยซ้ำไป แต่ก็ไม่ใช่ว่าทุกภาษาจะทำเช่นนี้ได้

ตัวอย่างหนึ่งของเครื่องมือเมทาโปรแกรมมิงที่เป็นที่รู้จักมากที่สุดก็คือคอมไพเลอร์ (compiler) ซึ่งช่วยให้โปรแกรมเมอร์เขียนโปรแกรมขนาดเล็กได้จากภาษาโปรแกรมระดับสูง เพื่อเขียนโปรแกรมภาษาเครื่องหรือภาษาแอสเซมบลีที่เทียบเท่ากัน คอมไพเลอร์จึงกลายเป็นเครื่องมือพื้นฐานสำหรับการเขียนโปรแกรม เนื่องจากการเขียนภาษาเครื่องลงไปโดยตรงนั้นไม่มีประสิทธิภาพเมื่อนำมาใช้งานจริง

อีกตัวอย่างหนึ่งของเครื่องมือเมทาโปรแกรมมิงก็คือ lex และ yacc ซึ่งเครื่องมือสองอย่างนี้ใช้สำหรับสร้างตัววิเคราะห์ศัพท์ (lexical analyzer) และตัวแจงส่วนของศัพท์ (lexical parser) สำหรับ yacc นั้นอาจเรียกได้ว่าเป็น "คอมไพเลอร์ของคอมไพเลอร์" คือเครื่องมือที่ใช้สำหรับสร้างเครื่องมือแปลภาษาระดับสูงให้เป็นภาษาเครื่อง

ดูเพิ่ม
-------

* การเขียนโปรแกรมอัตโนมัติ (automatic/generative programming)
* การเขียนโปรแกรมเชิงภาษา (language-oriented programming)
* รหัสดัดแปรตัวเอง (self-modifying code)
**วัดมหิงษาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคอกกระบือ อำเภอปะนาเระ จังหวัดปัตตานี มีที่ดินตั้งวัดเนื้อที่ 25 ไร่ 3 งาน 52 ตารางวา

วัดมหิงษาราม สร้างวัดเมื่อ พ.ศ. 2174 เดิมชื่อ **วัดกลางนา** เพราะที่ตั้งวัดอยู่กลางนา ต่อมาเปลี่ยนชื่อมาเป็น **วัดคอกกระบือ** ก่อน พ.ศ. 2420 ในสมัยพ่อท่านจันทร์ จนฺทโชโต เป็นเจ้าอาวาส เพื่อให้สอดคล้องกับชื่อหมู่บ้าน คือ *บ้านคอกควาย* ต่อมาในสมัยท่านบุญ (พระครูพิพัฑฒนสมณะกิจ) เป็นเจ้าอาวาส ได้เปลี่ยนชื่อวัดมาเป็น "วัดมหิงษาราม" โดยใช้คำภาษาบาลี คือ มหิงษ แปลว่า ควาย ในความหมายเดิม ปัจจุบันชาวบ้านนิยมเรียกว่า "วัดคอกกระบือ" บ้าง "วัดคอกควาย" บ้าง และ "วัดมหิงษาราม" บ้าง วัดมหิงษารามได้รับพระราชทานวิสุงคามสีมา เมื่อ พ.ศ. 2438

ภายในวัดมีกุฏิโบราณ เรียกว่า *กุฏิร้อยเสา* เดิมเรียกว่า *กะเตะลาย* หรือกุฏิลาย เนื่องมีการแกะสลักลวดลายไม้ประดับตามฝาผนัง บานประตู ขอบหน้าต่าง ปัจจุบันใช้เป็นสถานที่ประกอบศาสนพิธีและอีกส่วนหนึ่งเป็นที่พักของเจ้าอาวาสรูปปัจจุบัน สาเหตุที่เรียกว่า *กุฏิร้อยเสา* เนื่องมาจากกุฏิหลังนี้ใหญ่มากมีเสาจำนวนทั้งสิ้นกว่า 100 เสา

รายนามเจ้าอาวาส
---------------

* พ่อท่านพุฒทอง (พ่อท่านบัวตก หรือ พ่อท่านอิน)
* พ่อท่านจันทร์ จนฺทโชโต ก่อน พ.ศ. 2450
* ท่านบุญ (พระครูพิพัฑฒนสมณะกิจ) พ.ศ. 2420 ถึง พ.ศ. 2460
* ท่านหนู พ.ศ. 2460 ถึง พ.ศ. 2470
* ท่านพระครูบี้ อินฺทสาโร พ.ศ. 2470 ถึง พ.ศ. 2490
* ท่านพระครูพิบูลธรรมยุต พ.ศ. 2490 ถึง พ.ศ. 2531
* พระมหาอิ่ม อินฺทวีโร น.ธ.เอก, ป.ธ. 6 เจ้าอาวาสรูปปัจจุบัน

อ้างอิง
-------

1. ↑  "บริบทชุมชนตำบลคอกกระบือ" (PDF). คลังข้อมูลเก่าเก็บจากแหล่งเดิม (PDF)เมื่อ 2022-09-25. สืบค้นเมื่อ 2021-09-28.
2. ↑  "วัดมหิงษาราม". พระสังฆาธิการ.
3. ↑  "กุฏิร้อยเสา". ศูนย์ข้อมูลกลางทางวัฒนธรรม.
ย่านโคมแดงในโกมโรก เตหะราน ประเทศอิหร่าน

**แชฮ์เรโนว์** (เปอร์เซีย: شهرنو, อักษรโรมัน: *Shahr-e No*, แปลตรงตัว 'เมืองใหม่') เป็นย่านโคมแดงที่ตั้งอยู่ในบริเวณโกมโรก (گمرک) ทางตะวันตกเฉียงใต้จากใจกลางกรุงเตหะราน ประเทศอิหร่าน เกิดขึ้นในช่วงคริสต์ทศวรรษ 1920 และถูกทำลายลงใน ค.ศ. 1979 ประมาณว่ามีหญิงค้าบริการในย่านนี้ 1,500 คน ปัจจุบันเป็นที่ตั้งของสวนสาธารณะและโรงพยาบาล

ประวัติ
-------

การค้าประเวณีในกรุงเตหะรานเป็นที่ทราบกันว่าปรากฏมีตั้งแต่คริสต์ทศวรรษ 1870 ในสถานที่ต่าง ๆ ของเมือง (ใช้การแขวนตะเกียงเพื่อระบุว่าเป็นซ่องโสเภณี) ในช่วงสี่สิบปีถัดมา โสเภณีค่อย ๆ ปรากฏให้เห็นมากขึ้นโดยแสดงตัวตามท้องถนน ต่อมาในเดือนมีนาคม ค.ศ. 1922 กระทรวงมหาดไทยเปอร์เซีย (ขณะนั้นยังไม่ใช่รัฐศาสนา) ได้จัดระเบียบโดยกวาดต้อนโสเภณีบางส่วนและให้มารวมตัวกันที่แชฮ์เรโนว์ ซึ่งเป็นพื้นที่ใกล้กับป้อมปราการ โสเภณีในที่อื่น ๆ ของเตหะรานถูกรวมเข้ามาในพื้นที่ในช่วงสิบเอ็ดปีต่อมา จากนั้นแชฮ์เรโนว์ก็ถูกปิดล้อมด้วยกำแพงอิฐสูง 2.50 เมตร โดยห้ามผู้หญิงออกจากบริเวณนี้ 

หลังการปฏิวัติอิหร่านและการสถาปนาระบอบการปกครองอิสลาม ในเดือนกรกฎาคม ค.ศ. 1979 ฝูงชนที่เป็นพยานในการประหารชีวิตผู้หญิง 3 คนที่ถูกกล่าวหาว่าจัดหาการค้าประเวณี ได้เข้าทำการโจมตีย่านนี้ เผาซ่อง ข่มเหงสตรี และแพร่ความหวาดกลัวไปทั่ว ในเวลานั้นพื้นที่แผ่ขยายออกไปเป็นมากกว่า 13 เฮกตาร์ และมีจำนวนโสเภณี 1,500 คน ผู้ค้าขายริมถนน 753 ราย ร้านค้า 178 แห่ง และโรงละครสองแห่ง ปีต่อมาหลังจากที่อายะตุลลอฮ์ โคมัยนี ขึ้นเป็นผู้นำสูงสุดของอิหร่าน รัฐบาลได้รื้อถอนย่านโคมแดงและใช้เครื่องจักรปรับพื้นที่จนราบเรียบ เหลือเพียงพื้นที่ว่างเปล่าเท่านั้น โฮมอน แมจีด (هومان مجد , *Hooman Majd*) ผู้เขียนหนังสือ *Ayatollah Begs to Differ* กล่าวว่ารัฐบาลอิหร่านทำเช่นนี้ด้วยเหตุผลทางศาสนาและเพื่อแสดงให้เห็นถึงอำนาจของรัฐบาล จากนั้นสาธารณรัฐอิสลามก็พยายามที่จะลบความทรงจำทั้งหมดของพื้นที่นี้ โดยทำลายหนังสือและภาพยนตร์ที่กล่าวถึงการมีอยู่ของแชฮ์เรโนว์ แผนที่ของเมืองมีสี่เหลี่ยมกำกับไว้ว่า "สวนสาธารณะอยู่ระหว่างการก่อสร้าง" มีเพียงบันทึกพยานที่หายากเท่านั้นที่ยังคงอยู่ เช่น ชุดภาพถ่าย *The Citadel* โดยช่างภาพข่าวชาวอิหร่าน คอเวฮ์ โกเลสทอน (کاوه گلستان , *Kaveh Golestan*) พื้นที่นี้ไม่ได้รับการปรับปรุงใหม่จนกระทั่ง ค.ศ. 1998 ซึ่งมีการสร้างให้เป็นสวนสาธารณะและโรงพยาบาล

ดูเพิ่ม
-------

* การค้าประเวณีในประเทศอิหร่าน[fa]

อ้างอิง
-------

1. 1 2  "Iranian photojournalist Kaveh Golestan's Prostitute Series at Photo London". *The Telegraph*. สืบค้นเมื่อ 22 พฤษภาคม 2015.
2. ↑  "Bulldozers Smash Tehran Bordellos." *Los Angeles Times*. 26 กุมภาพันธ์ 1980. B5. สืบค้นเมื่อ 6 ตุลาคม 2009.
3. ↑  Majd, Hooman. "Persian Cats." *The Ayatollah Begs to Differ*. 2008. *Doubleday*. ISBN 978-0-385-52334-9. 26.
4. ↑  Bahàr Majdzàdeh, *Cartographier les exclus : géographie de la destruction (Iran 1979–1988). Contre-cartographier le monde*, Presses Universitaires de Limoges (PULIM), pp.193–202, 2021. ffhal-03669725f read online
5. ↑  Luis Alemany, "La terrible destruction du quartier rouge de Téhéran", *Courrier international*, no 1680, 12–18 january 2023, p. 47, ISSN 1154-516X, "translation of an article published in *El Mundo* in january 2023".
6. ↑  "Photos: Tehran's brothel district Shahr-e-No 1975-77 by Kaveh Golestan". *Payvand*. สืบค้นเมื่อ 19 มกราคม 2023.

พิกัดภูมิศาสตร์: 35°40′18.91″N 51°23′17.56″E﻿ / ﻿35.6719194°N 51.3882111°E﻿ / 35.6719194; 51.3882111
**แทมบูรีน** (Tambourine) เป็นเครื่องดนตรีที่จัดอยู่ในตระกูลเครื่องกระทบ ประกอบขึ้นด้วยขอบกลมเหมือนขอบกลอง ขนาดเล็กประมาณ 10 นิ้ว ขอบอาจจะทำด้วยไม้ พลาสติก หรือโลหะ รอบๆ ขอบติดด้วยแผ่นโลหะประกบกัน 2 แผ่น หรือติดด้วยลูกกระพรวนเป็นระยะ ใช้ตีกระทบกับฝ่ามือ หรือสั่นเขย่าให้เกิดเสียงดังกรุ๋งกริ๋ง เพื่อประกอบจังหวะให้เกิดความสนุกสนาน สดชื่น แทมบูรีนบางชนิดจะขึงด้วยหนังเหมือนกลอง 1 ด้าน ใช้ฝ่ามือตีที่หนังก็ได้ แทมบูรีนมีชื่อเรียกอีกชื่อหนึ่งว่า Riqq หรือ Riq

เรื่องราว
---------

ต้นกำเนิดของแทมบูรีนไม่เป็นที่ทราบแน่ชัด แต่มีการกล่าวถึงในงานประวัติศาสตร์ตั้งแต่ช่วง 1700 ปีก่อนคริสตกาล และถูกใช้โดยนักดนตรีโบราณในแอฟริกาตะวันตก ตะวันออกกลาง กรีซ และอินเดีย กลองมาถึงยุโรปผ่านทางพ่อค้าหรือนักดนตรี แทมบูรีนถูกนำมาใช้ในอียิปต์โบราณ ซึ่งชาวยิวรู้จักกันในชื่อ tof โดยเครื่องดนตรีชนิดนี้ใช้ในบริบททางศาสนาเป็นหลัก

เครื่องมือที่คล้ายกัน
---------------------

### ดาเยเรห์

เดย์เยร์ (หรือ doira, dojra, dayre, doira, dayre) เป็นกลองเฟรมขนาดกลางที่มีจิงเกิลใช้ประกอบกับดนตรียอดนิยมและคลาสสิกในอิหร่าน (เปอร์เซีย) คาบสมุทรบอลข่าน และหลายประเทศในเอเชียกลาง เช่น อัฟกานิสถาน ทาจิกิสถาน และอุซเบกิสถาน. นี่คือเครื่องเพอร์คัชชันที่ผสมผสานระหว่างกลองกับแทมบูรีน

### บูเบน

แทมบูรีน (Buben ในภาษารัสเซีย, Bubon ในภาษายูเครน, Boben ในภาษาสโลเวเนีย, แทมบูรีนในภาษาเช็ก bemben ในภาษาโปแลนด์) เป็นเครื่องดนตรีประเภทเครื่องเคาะจังหวะ คล้ายกับแทมบูรีน แทมบูรีนประกอบด้วยห่วงไม้หรือโลหะซึ่งมีเมมเบรนหนาแน่นขึงไว้ด้านใดด้านหนึ่ง (แทมบูรีนบางตัวไม่มีเมมเบรนเลย) แทมบูรีนบางประเภทมีวงแหวนโลหะ ฉาบ หรือกระดิ่งเล็ก

### เดฟ

Daf (دف) เป็นกลองขนาดใหญ่หรือกลอง Perso-Arabic ที่ใช้ประกอบดนตรียอดนิยมและคลาสสิกในอิหร่าน อาเซอร์ไบจาน โลกอาหรับ ตุรกี (ซึ่งเรียกว่า TEF) อุซเบกิสถาน (ซึ่งเรียกว่า childirma) อินเดีย (ซึ่ง เรียกว่าดาฟลี) และเติร์กเมนิสถาน โดยปกติแล้ว Daf จะระบุจังหวะและจังหวะของเพลงที่กำลังเล่น จึงทำหน้าที่เหมือนวาทยากรในดนตรีตะวันออกแบบโมโนโฟนิก

อ้างอิง
-------

1. ↑  "Tambourine". www.vsl.info. สืบค้นเมื่อ 2024-01-24.
2. ↑  "The Tambourine and Music Making Around The Globe". www.wpr.org. สืบค้นเมื่อ 2024-01-24.
3. ↑  "Dayereh". www.indianidolacadmy.in. สืบค้นเมื่อ 2024-01-24.
4. ↑  "Doira - Uzbek National Musical Instrument". globalconnect.uz. สืบค้นเมื่อ 2024-01-24.
5. ↑  "Carmen: opéra comique en quatre actes". books.google.com. สืบค้นเมื่อ 2024-01-24.
6. ↑  "Традиционные русские музыкальные инструменты, о которых вы должны знать". yavitrina.ru. สืบค้นเมื่อ 2024-01-24.
7. ↑  "Types of Tambourines". ourpastimes.com. สืบค้นเมื่อ 2024-01-24.
8. ↑  "Daf". www.traditionalarabicmusic.com. สืบค้นเมื่อ 2024-01-24.
**แท็กคลาวด์** (อังกฤษ: tag cloud, word cloud) คือ การจับสำนวนหรือคำ ในเนื้อหาบนเว็บไซต์ และแยกลำดับสถิติ จำนวนนับเพื่อนำมาจับกลุ่มกัน มีลักษณะคล้ายก้อนเมฆ มีการกำหนดขนาดตัวอักษรให้มีความใหญ่ เล็กต่างกัน เพื่อแสดงให้ผู้เข้าชมเว็บไซต์ได้เห็นความสำคัญของ คำ (tag) นั้นๆตามลำดับ จุดประสงค์หลักๆ ก็เพื่อสร้างความแปลกใหม่ ในการเข้าถึงเนื้อหา และความทันสมัยบนเว็บไซต์ที่ใช้เทคโนโลยีเว็บ 2.0 และกระตุ้นการคลิกเข้าไปดูในเนื้อหาตามคำที่สนใจได้ง่ายขึ้น

ในปัจจุบันที่ใช้กันส่วนใหญ่มักจะเป็นเว็บประเภทบล็อก เครือข่ายสังคม และวิดีโอออนไลน์ โดยเว็บกลุ่มนี้จะใช้แท็กคลาวด์จากกลุ่มคำค้น (keyword) ที่ผู้เข้าชมพิมพ์ค้นหาภายในเว็บไซต์

ประโยชน์
--------

### ด้านการค้นหาข้อมูล

สำหรับนอกจากความสวยงามแล้ว ยังมีผลต่อการทำ SEO (Search Engine Optimization เป็นการปรับแต่งเว็บไซต์และกระบวนการต่างๆ ของเว็บไซต์ตั้งแต่การออกแบบ เขียนโปรแกรม และการโปรโมตเว็บ) อีกด้วยเพราะในกูเกิลให้ความสำคัญของ ขนาดตัวอักษรหรือจำพวกแท็ก h3, h2, h1 เป็นต้น ดังนั้นทำให้เวลามีใครค้นหาข้อความเหล่านี้ก็เป็นส่วนหนึ่งที่เพิ่มความหนักแน่นให้กับเว็บไซต์ของเรา ซึ่งก็ทำให้กูเกิลหาเจอง่ายขึ้นเวลามีใครค้นหาคำในแท็กคลาวด์ แต่มันไม่ได้ช่วยอะไรมากนัก ส่วนใหญ่จะเน้นที่เนื้อหาบวกกับการเน้นคำในเนื้อหาจะทำให้สามารถค้นหาข้อมูลได้ง่ายขึ้นและได้ข้อมูลที่ตรงกับความต้องการมากยิ่งขึ้น

### ด้านการเน้นทางวิชาการ

มีความสามารถในการเน้นวิชาที่สำคัญที่สุดมากแบบไดนามิก แนวคิดพื้นฐานของเมฆ *แท็ก* คือ การแสดงแท็กตามความหมาย, น้ำหนักของพวกเขาและความถี่ของพวกเขาเทียบกับแท็กอื่นๆ โดยแท็กสามารถเรียงตามตัวอักษรหรือตามความสำคัญหรือความนิยมของ ทั้งขนาดตัวอักษรและสีที่สามารถใช้เพื่อเน้นความสำคัญของข้อกำหนด *แท็กสำคัญ* คือ ที่ใหญ่และดังที่ควรปรากฏ

อ้างอิง
-------

1. ↑  Tag Cloud คืออะไร ?
***เผด็จการแผ่นดินเลือด*** (อังกฤษ: The Last King of Scotland) เป็นละครภาพยนตร์อังกฤษในปี 2006 ที่มาจากนวนิยาย เดอะ ลาสต์ คิง ออฟ สก็อตแลนด์ ของ ไจลส์ โฟเดน ดัดแปลงบทภาพยนตร์โดย ปีเตอร์ มอร์แกน และ เจเรมี บร็อก กำกับการแสดงโดย เควิน แมคโดนัลด์ ภาพยนตร์เรื่องนี้ได้ร่วมการสร้างระหว่าง สหราชอาณาจักรและสหรัฐอเมริกา รวมทั้งบริษัท ฟ็อกซ์ เสิร์ชไลต์ พิกเจอร์ (Fox Searchlight Pictures) และ ฟิล์ม4 (Film4)

*เดอะ ลาสต์ คิง ออฟ สก็อตแลนด์* ได้บอกเล่าเรื่องราวของตัวละครที่ชื่อ ดร. นิโคลัส แกร์ริแกน (เจมส์ แม็กอะวอย) แพทย์หนุ่มชาวสก็อตที่เดินทางไปประเทศยูกันดา และกลายเป็นแพทย์ส่วนตัวของ อีดี้ อามิน (ฟอเรสต์ วิตเทกเกอร์) และภาพยนตร์เรื่องนี้ยังมาจากเหตุการณ์จริงบางส่วนจากการปกครองของ อามิน และ ชื่อได้มาจากผู้สื่อข่าวจากการประชุมข่าวที่ประสงค์จะสิบห้าว่าอามินนั้นได้ประกาศว่าตัวเองเป็น กษัตริย์แห่งสกอตแลนด์ อามินเป็นที่รู้จักกันในการกุเรื่องและนำชื่อที่เกี่ยวกับจักรพรรดิมาใช้เพื่อความเพ้อฝันให้กับตัวเอง

*เดอะ ลาสต์ คิง ออฟ สก็อตแลนด์* ได้รับการการวิจารณ์ด้วยด้วยเสียงโห่ร้องอย่างวงกว้าง โดยเฉพาะอย่างยิ่งมุ่งเน้นไปที่ วิตเทกเกอร์ ผู้ที่ได้รับเสียงโห่ร้องที่โดดเด่นในการแสดงเป็นผู้เผด็จการ อีดี้ อามิน ในภาพยนตร์เรื่องนี้ เขาได้รับรางวัล นักแสดงนำชายยอดเยี่ยม ในอคาเดมีอวอร์ดส ในจำนวนอื่นๆ ภาพยนตร์เรื่องนี้ยังประสบความสำเร็จในทางการเงินอีกด้วย

อ้างอิง
-------

1. ↑  DVD, 2006
2. ↑
ลูกบอลไทม์สแควร์ปัจจุบันใน ค.ศ. 2012
**ลูกบอลไทม์สแควร์** (อังกฤษ: Times Square Ball) เป็นลูกบอลเวลา (time ball) ซึ่งตั้งอยู่ในไทม์สแควร์ นครนิวยอร์ก บนหลังคาของวันไทม์สแควร์ ลูกบอลนี้เป็นส่วนขึ้นชื่อของการเฉลิมฉลองวันสิ้นปีในไทม์สแควร์ที่รู้จักกันในภาษาปากว่า **การหย่อนลูกบอล** (ball drop) ซึงลูกบอลเคลื่อนที่ลง 43 เมตรใน 60 วินาทีตามเสาธงซึ่งได้รับการออกแบบเป็นพิเศษเริ่มตั้งแต่ 23:59 น. ET และหยุดเมื่อเที่ยงคืนเพื่อให้สัญญาณการเริ่มต้นปีใหม่ ในปีหลัง ๆ เทศกาลนี้จะมีงานบันเทิงสดซึ่งรวมการแสดงของนักดนตรีนำมาก่อน

อดอลฟ์ โอชส์ (Adolph Ochs) เจ้าของหนังสือพิมพ์*เดอะนิวยอร์กไทมส์* เป็นผู้จัดงานครั้งแรก จากเดิมที่เป็นชุดการแสดงดอกไม้ไฟวันสิ้นปีที่เขาจัดที่อาคารเดียวกันเพื่อส่งเสริมสถานะเป็นสำนักงานใหญ่แห่งใหม่ของหนังสือพิมพ์ ขณะที่อาร์ตคราฟต์ สเตราส์ (Artkraft Strauss) เป็นผู้ออกแบบลูกบอล มีการหย่อนลูกบอลครั้งแรกเมื่อวันที่ 31 ธันวาคม ค.ศ. 1907 เพื่อต้อนรับ ค.ศ. 1908 และมีการจัดทุกปีนับแต่นั้น ยกเว้นใน ค.ศ. 1942 และ 1943 เนื่องจากไฟฟ้าดับยามสงคราม

การออกแบบของลูกบอลยังมีการปรับตามเวลาเพื่อสะท้อนการพัฒนาของเทคโนโลยีแสง การออกแบบเดิมทำจากไม้และเหล็กและให้แสงสว่างด้วยหลอดไส้ร้อนแบบธรรมดา 100 หลอด ขณะที่แบบปัจจุบันเป็นระบบการให้แสงแอลอีดีด้วยคอมพิวเตอร์และผิวชั้นนอกประกอบด้วยแผงผลึกทรงสามเหลี่ยม นับแต่ ค.ศ. 2009 ลูกบอลปัจจุบันมีการแสดงบนยอดตึกตลอดปี ส่วนรุ่นดั้งเดิมที่เล็กกว่าของลูกบอลปัจจุบันซึ่งใช้ใน ค.ศ. 2008 นั้นมีการจัดแสดงที่ศูนย์ผู้เยี่ยมชมของไทม์สแควร์

เหตุการณ์นี้จัดโดยไทม์สแควร์อะไลแอนซ์และเคาต์ดาวน์เอ็นเตอร์เทนเมนต์ ซึ่งมีเจฟฟ์ สเตราส์เป็นผู้นำ และจัดเป็นการเฉลิมฉลองปีใหม่ที่ขึ้นชื่อที่สุดแห่งหนึ่งทั่วโลก มีผู้ชมเข้าร่วมอย่างน้อย 1 ล้านคนทุกปี และมีการแพร่ภาพโทรทัศน์ทั่วประเทศเป็นส่วนหนึ่งของรายการพิเศษวันสิ้นปีซึ่งมีหลายเครือข่ายและช่องเคเบิลแพร่ภาพ

อ้างอิง
-------

1. ↑  "Nearly 800 Hard At Work On Times Square New Year's Eve Celebration". *CBS New York*. สืบค้นเมื่อ December 31, 2013.
2. ↑  "NYC ball drop goes 'green' on 100th anniversary". CNN. December 31, 2007. สืบค้นเมื่อ December 2, 2012.
**พระสุธรรมวินิจฉัย (ชม วณิกเกียรติ)** อดีตผู้สำเร็จราชการแทนพระองค์เป็นการชั่วคราว สมาชิกสภาผู้แทนราษฎรประเภทที่สอง 4 สมัย และอดีตสมาชิกพฤฒสภา

ประวัติ
-------

พระสุธรรมวินิจฉัย (ชม วณิกเกียรติ) เป็นบุตรนายทอง วณิกเกียรติ บิดามีอาชีพเป็นพ่อค้า เมื่อครั้งยังมีบรรดาศักดิ์เป็น หลวงสุจริตธุระประภาษ ได้รับราชการเป็นผู้พิพากษาศาลแพ่ง กระทรวงยุติธรรม และได้ขอรับพระราชทานนามสกุล *วณิกเกียรติ* เป็นนามสกุลพระราชทานลำดับที่ 0309 เขียนเป็นภาษาอังกฤษว่า *Vanikkirti*

งานการเมือง
-----------

พระสุธรรมวินิจฉัย เคยดำรงตำแหน่งผู้สำเร็จราชการแทนพระองค์เป็นการชั่วคราว เมื่อพ.ศ. 2489 สมาชิกสภาผู้แทนราษฎรประเภทที่สอง 4 สมัย และสมาชิกพฤฒสภา

### ผู้สำเร็จราชการแทนพระองค์

หลังการลาออกของปรีดี พนมยงค์ พระสุธรรมวินิจฉัย พระยานลราชสุวัจน์ (ทองดี นลราชสุวัจน์) และสงวน จูฑะเตมีย์ได้รับการแต่งตั้งเป็นผู้สำเร็จราชการแทนพระองค์ชั่วคราว ตาม รัฐธรรมนูญ มาตรา 11 และได้มีส่วนร่วมในการกราบบังคมทูลเชิญสมเด็จพระเจ้าน้องยาเธอ เจ้าฟ้าภูมิพลอดุลยเดชให้เสด็จขึ้นครองราชย์

### สมาชิกสภาผู้แทนราษฎร

พระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกสภาผู้แทนราษฎรมาแล้ว 4 สมัย คือ

1. สภาผู้แทนราษฎรไทย (ผู้แทนราษฎรชั่วคราว พ.ศ. 2475)
2. สภาผู้แทนราษฎรไทย ชุดที่ 1
3. สภาผู้แทนราษฎรไทย ชุดที่ 2
4. สภาผู้แทนราษฎรไทย ชุดที่ 3

### สมาชิกวุฒิสภา

พระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกวุฒิสภามาแล้ว 1 สมัย คือ

1. พฤฒสภา พ.ศ. 2489

เครื่องราชอิสริยาภรณ์
---------------------

* พ.ศ. 2471 –  เหรียญจักรพรรดิมาลา (ร.จ.พ.)

อ้างอิง
-------

1. ↑  (ว) - นามสกุลคนไทย (ต้นสกุล) - Google Sites
2. ↑  พระบรมราชโองการ ประกาศ ตั้งและแต่งตั้งนายตำรวจเอกเป็นหัวราชสำนัก (จำนวน ๑๖ ราย)
3. ↑  บทที่ 3 สถาบันพระมหากษัตริย์ในรัชกาลพระบาทสมเด็จพระปรมินทรมหาภูมิพลอดุลยเดช[*ลิงก์เสีย*]
4. ↑  ราชกิจจานุเบกษา, พระราชทานเครื่องราชอิสริยาภรณ์, เล่ม ๔๕ ตอนที่ ๐ ง หน้า ๒๔๑๐, ๑๘ พฤศจิกายน ๒๔๗๑
ลูกข่างญี่ปุ่น
**ลูกข่าง** เป็นของเล่นสำหรับเด็กที่หมุนบนแกนของตัวเอง ลูกข่างถือเป็นของเล่นที่เก่าแก่ที่สุดอย่างหนึ่งในประวัติศาสตร์โลก มีใช้ในการละเล่นเพื่อความบันเทิง การพนันและยังรวมถึงการพยากรณ์

ลูกข่างไทย
----------

ในประเทศไทย ลูกข่างถือเป็นการละเล่นไทยชนิดหนึ่ง ที่มีการเล่นโดยการผูกด้วยเชือก และขว้างลูกข่างลงพื้นให้เกิดการหมุน โดยมีกติกาการเล่นอยู่คือ หากขว้างลูกข่างไม่หมุนหรือออกนอกวงถือว่าแพ้ และผู้แพ้จะต้องนำลูกข่างของตนวางในวงกลมเพื่อให้คนอื่นใช้ลูกข่างที่พันเชือกขว้างไปบนลูกข่างนั้นเป็นการลงโทษ

### อุปกรณ์ที่ใช้ในการเล่น

1. ลูกข่าง ส่วนมากจะทำจากไม้มะยมกลึงมีตะปูเป็นเดือยแหลมตรงกลางคนละ 1 ลูก
2. เชือกยาวประมาณ 40–50 เซนติเมตร ปลายเชือกด้านหนึ่งผูกด้วยไม้ หรือร้อยด้วยฝาเบียร์
3. วงกลมขนาดเส้นผ่านศูนย์กลางประมาณ 50–60 เซนติเมตร

### วิธีเล่น

การเล่นลูกข่างไม่จำกัดจำนวนผู้เล่น ก่อนเล่นจะขีดวงกลมขนาด 50–60 เซนติเมตรบนพื้นดิน แล้วจัดลำดับการเล่นตามวิธีการจัดลำดับก่อนการเล่นดังกล่าวแล้วก่อนเล่นทุกคนใช้เชือกพันลูกข่างของตน โดยพันจากปลายเดือยขึ้นมาจนถึงตัวลูกข่าง แล้วถือชายหนึ่งไว้ระหว่างซอกนิ้วชี้และนิ้วกลาง ส่วนหัวแม่มือหงายรองรับปลายเดือยลูกข่างไว้ เมื่อเริ่มเล่นผู้เล่นจะขว้างลูกข่างตกถึงพื้นจะหมุนหากลูกข่างของผู้ใดไม่หมุน หรือออกนอกวงถือว่าแพ้จะถูกทำโทษด้วยการให้เจ้าของลูกข่างนำลูกข่างของตนวางไว้ในวงกลม ให้ผู้อื่นนำลูกข่างที่พันเชือกเตรียมไว้ขว้างลงไปบนลูกข่างนั้นเรียกว่า "โจ๊ะลูกข่าง" ทีละคน หากลูกข่างทำจากไม้ไม่ดีจะแตก แต่ถ้าทำจากไม้มะยมจะเป็นเพียงรอยเจาะเท่านั้น

### พฤติกรรมเชิงวิเคราะห์

การเล่นลูกข่างเป็นการเล่นของเด็กชายที่มีอายุประมาณ 8–15 ปี เด็กจะได้รับประโยชน์จากการเล่นเช่น

1. เป็นการออกกำลังกล้ามเนื้อโดยเฉพาะกล้ามเนื้อแขน
2. ฝึกทักษะความแม่นยำในการขว้าง และกลยุทธในการทำให้ลูกข่างหมุน
3. พัฒนาจิตใจ ร่าเริงแจ่มใสและยอมรับในกติกาการเล่น

ลูกข่างแบบต่าง ๆ
----------------

* ลูกข่างสโลวีเนียลูกข่างสโลวีเนีย
* ลูกข่างโปรตุเกสลูกข่างโปรตุเกส
* ตรอมโป ลูกข่างของลาตินอเมริกาตรอมโป ลูกข่างของลาตินอเมริกา
* ลูกข่างญี่ปุ่นลูกข่างญี่ปุ่น

อ้างอิง
-------

จินตนา กระบวนแสง, *สภาพสังคมและวัฒนธรรมจากการเล่นของเด็ก*, สถาบันเด็ก มูลนิธิเด็ก